|  |  |
| --- | --- |
|  | **EELNÕU** |
|  | 07.08.2024 nr 1-4/24/179 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Vallavara otsustuskorras võõrandamine** |
|  |
| Tapa vallas Tapa linnas asuva Paide mnt 77 kinnistu omanikud Veiko Rüü ja Mai Rüü on pöördunud Tapa Vallavalitsuse poole taotlusega (registreeritud Tapa Vallavalitsuse dokumendiregistris 27.12.2023 nr 5-4/23/81-1 all) osta Tapa valla munitsipaalomandis olev Tapa linna Paide mnt 75 (registriosa nr 9312050, katastritunnus 79201:001:1020, sihtotstarve ühiskondlike ehitiste maa 100%, pindala 940 m2) maaüksus. Põhjuseks on Paide mnt 77 kinnistul asuva ehitusmaterjalide kaupluse laoplatside ebapiisavus.  Paide mnt 75 maaüksus on välja mõõdetud Tapa vallas Tapa linnas asuvast Loode tn 10 (katastritunnus 79201:001:1019) maaüksusest. Loode tn 10 maaüksusele on 11.11.2010 kehtestatud Tapa linna hoolekandeküla ja hooldekodu detailplaneering. Paide mnt 75 võõrandamine Paide mnt 77 maaüksuse omanikule ei vähenda Loode tn 10 väärtust ega muuda kehtiva detailplaneeringu lahendust. Seejuures jääb samaks ka Loode tn 10 ruumikuju, vaid pindala väheneb veidi.  Paide mnt 77 maaüksus on ühest servast sisselõikega, ning koos Paide mnt 75 maaüksusega muutuks maaüksus ristküliku kujuliseks. Maakorralduslikult oleks otstarbekas liita kokku Paide mnt 75 ja Paide mnt 77 maaüksused, see muudaks krundi piirid arusaadavamaks. Paide mnt 77 maaüksuse sihtotstarve on ärimaa 50% ja tootmismaa 50%. Paide mnt 77 suurendamine 940 m2 võrra annab võimaluse arendada tootmist ja äritegevust krundi piirides. Paide mnt 75 maaüksust ei ole otstarbekas, ega isegi võimalik müüa teistele isikutele põhjusel, et sellel puudub eraldi juurdepääs ning katastriüksus on väike. Sellele katastriüksusele puudub avalik huvi, kuid lahendab Paide mnt 77 probleemi, mis on seotud laoplatside ebapiisavusega.  Tapa Vallavalitsus on teinud Tapa Vallavolikogule ettepaneku, kooskõlas Tapa vallavara valitsemise korraga võõrandada Paide mnt 75 maaüksus suurusega 940 m2 (lisatud Paide mnt 75 plaan) otsustuskorras Paide mnt 77 maaüksuse omanikele. Kinnisvaraspetsialistide hinnangul ja tuginedes viimase aasta jooksul tehtud maatehingutele Tapa linnas on kujunenud ärimaa hinnad, mille järgi Paide mnt 75 hind on 9000 eurot.  Tulenevalt eeltoodust ja võttes aluseks Tapa Vallavolikogu 28.01.2019 määruse nr 47 „Tapa vallavara valitsemise kord” § 28 punkti 1 lõike 12:   1. Võõrandada otsustuskorras Tapa valla munitsipaalomandis olev Paide mnt 75 (registriosa nr 9312050, katastritunnus 79201:001:1020, sihtotstarve ühiskondlike ehitiste maa 100%, pindala 940 m2) (plaan lisas) maaüksus hinnaga 9000 eurot Veiko Rüüle ja Mai Rüüle. 2. Vallavara võõrandamisega seotud kulud kannavad Paide mnt 77 kinnistu omanikud Veiko Rüü ja Mai Rüü. 3. Tapa Vallavalitsusel korraldada punktis 1 nimetatud kinnistu võõrandamiseks vajalikud toimingud ja lepingu sõlmimine. 4. Otsus jõustub teatavakstegemisest. | |
| Käesoleva otsuse peale võib esitada Tapa Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama või esitada kaebuse Tartu Halduskohtu halduskohtumenetluse seadustikus sätestatud korras. | |

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |

|  |  |
| --- | --- |
| Lisa: | Paide mnt 75 plaan |

Seletuskiri:

|  |  |  |
| --- | --- | --- |
| Eelnõu kohaselt teeb vallavalitsus volikogule ettepaneku võõrandada Tapa vallale kuuluv Paide mnt 75 maaüksus suurusega 940 m2 otsustuskorras Paide mnt 77 maaüksuse omanikele hinnaga 9 000 eurot. Sellele katastriüksusele puudub avalik huvi, kuid lahendab Paide mnt 77 probleemi, mis on seotud laoplatside ebapiisavusega. | | |
|  | | |
|  | | |
| Eelnõu ja seletuskirja koostaja | maakorraldaja Linda Kelu-Toome |
| Eelnõu esitaja ja ettekandja | maakorraldaja Linda Kelu-Toome |