|  |  |
| --- | --- |
|  | **EELNÕU** |
|  | 05.09.2024 nr 1-4/24/193 |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Nõusoleku andmine hanke korraldamiseks ja lepingu sõlmimiseks (välisvalgustuse hooldus)** |
|  |
| |  | | --- | | Võttes aluseks kohaliku omavalitsuse üksuse finantsjuhtimise seaduse § 28 lg 3 ning Tapa Vallavolikogu 28.01.2019 määruse nr 47 “Tapa vallavara valitsemise kord” § 6 lg 1 p 2: |  1. Anda Tapa Vallavalitsusele nõusolek korraldada riigihange Tapa valla välisvalgustuse hooldamiseks ning hankelepingu sõlmimiseks perioodiks 01.01.2025 – 31.12.2029.      1. Otsus jõustub teatavakstegemisest.   Käesoleva otsuse peale võib esitada Tapa Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama või esitada kaebuse Tartu Halduskohtu halduskohtumenetluse seadustikus sätestatud korras. | |

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |

|  |  |  |
| --- | --- | --- |
| **Seletuskiri** | | |
| |  | | --- | | Tapa Vallavalitsus viis 2021 aastal läbi riigihanke „Tapa valla välisvalgustuse hooldus“. Hanke tulemusel sõlmiti hooldustöödeks leping perioodiks 01.01.2022- 31.12.2024 OÜ-ga Elfi Elekter maksumusega 179 982,00 eurot käibemaksuga.  Seoses hankelepingu lõppemisega on vajalik korraldada riigihange välisvalgustuse hooldustööde teostaja leidmiseks. On ettepanek sõlmida hooldustööde leping ajaperioodiga 60 kuud (01.01.2025 – 31.12.2029). Hankelepingu eeldatav maksumus eelnõus nimetatud perioodiks on kuni 330 000 eurot koos käibemaksuga.  Hanke objektiks on Tapa valla välisvalgustusvõrgu aastaringsed hooldustööd. Tapa valla välisvalgustusvõrgu koosseisu kuuluvad kõik valla territooriumil paiknevad ja valla välisvalgustusvõrguga ühendatud valgustuskilbid, liinid ning valgustuspunktid.  Tapa vallas paikneb kokku  ~2350 tänavavalgustit ja 53 liitumispunkti  Valgustusliine on kokku 105 km, millest ⁓27,3 km on maakaabelliin.  - Naatriumvalgusteid ~ 830  - LED valgusteid ~1350  - Metallhaliid valgusteid ~170  Üleminek LED valgustitele on toonud olulise elektri kokkuhoiu:  Nt Tapa Ambla mnt tänavavalgustuse elektrikulu aastal 2020 jaanuar oli 3322 kw/h ja 2024 jaanuar 654 kw/h, Tapa Õhtu pst elektrikulu aastal 2020 jaanuar oli 5174 kw/h ja 2024 jaanuar 1000 kw/h  Töövõtja ülesanded teenuse osutamisel:   * Hoidma korras tänavavalgustid ning vahetama läbipõlenud või lõhutud lambid ning utiliseerima need vastavalt kehtivatele õigusaktidele. * Teostama regulaarselt kord kuus valgustite korrasoleku kontrolli. * Korraldama valveteenistuse rikketeadete vastuvõtmise. Teavet peab olema võimalik edastada nii telefoni kui ka e-posti teel. * Kõrvaldama rikked 24 tunni jooksul kui rike ühes või enamas tänavavalgustuse juhtimiskilbi kogu piirkonnas (välja on lülitunud kogu piirkond). * Kõrvaldama eelmisest punktist erinevad rikked 72 tunni jooksul. * Teostama valgustite, liinide, postide, liinielementide ja muude tänavavalgustustarvikute korrashoidu (reguleerimine, pingutamine, õigumine, värvimine, puhastamine, kinnitamine, kontrollimine, korrastamine, hooldus), üksikute valgustite remonti ja vahetust (ei sisaldu valgustite hind). * Teostama lülitus-jaotusseadmete profülaktilist hooldust, vajadusel vahetama üksikuid skeemielemente nagu sulavkaitsmeid, kaitselüliteid jne. * Tagamaks liinide ja valgustite ekspluatatsiooni ning valguse jõudmise maapinnani, lõikama puude oksi vastavalt vajadusele kaks korda aastas ja ladustama need vallavalitsuse poolt näidatud asukohta Tapa vallas (kooskõlastatult Tapa Vallahooldusega). * Pidama tänavavalgustuse hooldustööde kohta päevikut ja esitama selle vallavalitsusele esimesel nõudmisel. * Määrama kord aastas (1. augustiks) vajalikud rekonstrueerimistööd ja esitama vallavalitsusele. * Hoidma vallavalitsust kursis objektide tehnilisest seisukorrast, ekspluateerimiseks vajalikest töödest ning kontrollorganite ettekirjutustest. * Reguleerima vajadusel valgustuse sisse- ja väljalülitamise aega. * Osutama lepingu perioodil valla välisvalgustuse käidukorraldaja teenust. * Kaevelubade ja tänavavalgustusprojektide kooskõlastamine. * Jõulukaunistuste paigaldamine esimeseks advendiks ja eemaldamine jaanuari lõpuks, lampide vahetus, rikete kõrvaldamine, elektrikaunistuste sisse- ja väljalülitamine.   Õigusakti rakendamisega kaasnevad kulud kaetakse valla eelarves ja planeeritakse eelolevate perioodide eelarvetesse vastavalt riigihanke tulemusel pakutud maksumustele. | | | |
|  | | |
| Eelnõu ja seletuskirja koostaja | Kadri Kirsipuu, hankespetsialist  Jaanus Annus, teede ja liikluse spetsialist |
| Eelnõu esitaja ja ettekandja | Jaanus Annus, teede ja liikluse spetsialist |